IHL จะซื้อที่ดินในสมุทรปราการ มูลค่า 373.28 ลบ. รองรับขยายการผลิตอนาคต
IHL จะซื้อที่ดินในจ.สมุทรปราการเนื้อที่รวม 31 ไร่ 42.5 ตารางวา มูลค่า 373.28 ลบ. เพื่อรองรับขยายการผลิตอนาคต
3 มิ.ย. 2558

บริษัท อินเตอร์ไฮด์ จำกัด (มหาชน) หรือ IHL ระบุว่า ที่ประชุมคณะกรรมการวันนี้ (3 มิ.ย.) มีมติให้เข้าซื้อที่ดินรวม 4 แปลง เนื้อที่รวม 31 ไร่ 42.5 ตารางวา ในจังหวัดสมุทรปราการ มูลค่ารวม 373,275,000 บาท ซึ่งจะมีการจ่ายเงินในวันที่ 9 มิ.ย.นี้ พร้อมการโอนกรรมสิทธิ์ที่ดิน โดยการซื้อที่ดินดังกล่าวเพื่อรองรับการขยายกำลังการผลิตในอนาคต โดยบริษัทจะใช้เงินจากเงินกู้ยืมระยะยาวจากสถาบันการเงิน และเงินหมุนเวียนในการซื้อที่ดินครั้งนี้